忆长安·正月
【作者】谢良辅 【朝代】唐
忆长安,正月时,和风喜气相随。
献寿彤庭万国,烧灯青玉五枝。
终南往往残雪,渭水处处流澌。
彤庭: 汉代宫廷。因以朱漆涂饰,故称指皇宫; 1.汉-班固《西都赋》:"於是玄墀扣砌,玉阶彤庭"
流澌liú sī: 是一个汉语词语, 是指江河解冻时流动的冰块。
忆长安·二月
【作者】鲍防 【朝代】唐
忆长安,二月时,玄鸟初至禖祠。
百啭宫莺绣羽,千条御柳黄丝。
更有曲江胜地,此来寒食佳期。
禖méi: 1.求子的祭祀 2.求子所祭的神。
啭zhuàn: 啭,指鸟婉转地鸣叫
忆长安·三月
【作者】杜奕 【朝代】唐
忆长安,三月时,上苑遍是花枝。
青门几场送客,曲水竟日题诗。
骏马金鞭无数,良辰美景追随。
忆长安·四月
【作者】丘丹 【朝代】唐
忆长安,四月时,南郊万乘旌旗。
尝酎玉卮更献,含桃丝笼交驰。
芳草落花无限,金张许史相随。
酎zhòu:指经过两次或多次复酿的重酿酒
卮zhī: 主要指〈古〉盛酒的器皿:持~
忆长安·五月
【作者】严维 【朝代】唐
忆长安,五月时,君王避暑华池。
进膳甘瓜朱李,续命芳兰彩丝。
竞处高明台榭,槐阴柳色通逵。
忆长安·六月
【作者】郑概 【朝代】唐
忆长安,六月时,风台水榭逶迤。
朱果雕笼香透,分明紫禁寒随。
尘惊九衢客散,赭珂滴沥青骊。
忆长安·七月
【作者】陈元初 【朝代】唐
忆长安,七月时,槐花点散罘罳。
七夕针楼竞出,中元香供初移。
绣毂金鞍无限,游人处处归迟。
忆长安·八月
【作者】吕渭 【朝代】唐
忆长安,八月时,阙下天高旧仪。
衣冠共颁金镜,犀象对舞丹墀。
更爱终南灞上,可怜秋草碧滋。
忆长安·九月
【作者】范灯 【朝代】唐
忆长安,九月时,登高望见昆池。
上苑初开露菊,芳林正献霜梨。
更想千门万户,月明砧杵参差。
忆长安·十月
【作者】樊珣 【朝代】唐
忆长安,十月时,华清士马相驰。
万国来朝汉阙,五陵共猎秦祠。
昼夜歌钟不歇,山河四塞京师。
忆长安·